Diari Oficial de la Generalitat Valenciana


Sumari del DOGV 5273, del 05-06-2006 (2006/6481)

Convocatòria per a beca sobre gestió i coordinació d'activitats de l'àrea de difusió i comunicació de la Fundació Valenciana de la Qualitat.
--------------------------------------------------------------------------------------------------------------------------------------------

### Dades del document

Número de DOGV
:   5273

Data del DOGV
:   05-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6481


Data del document
:   30-05-2006

Organisme emissor
:   Fundació Valenciana de la Qualitat

Tipus de document
:   Anunci

Descriptors 

:   * fundació
    * ajuda pública
    * assignació per estudis
    * suport econòmic
    * professió de la comunicació

Convocatòria per a beca sobre gestió i coordinació d'activitats de l'àrea de difusió i comunicació de la Fundació Valenciana de la Qualitat. [2006/X6481]  
La Fundació Valenciana de la Qualitat és una institució promoguda per la Generalitat Valenciana, que té la missió de difondre i impulsar la cultura de la qualitat i l'excel·lència entre les organitzacions de la Comunitat Valenciana i potenciar la informació i el suport en el camí cap a la millora.  
1. Requisits  
Ser alumne dels últims cursos de periodisme o publicitat i relacions Públiques.  
2. Objecte de la col·laboració  
L'activitat que es desenvoluparà serà la investigació sobre tècniques de comunicació i difusió pública.  
S'espera que en finalitzar el període de la beca el becari haja adquirit coneixements teòrics i pràctics en este procés i en les activitats associades al procés.  
3. Condicions de la col·laboració  
La duració de la col·laboració serà del 3 de juliol de 2006 al 29 de desembre de 2006. El temps estimat de dedicació a les activitats objecte de la beca serà de 120 hores mensuals, en un horari de dilluns a divendres, de 9.00 a 14.00 hores, i la dotació de la beca serà de 500€ mensuals.   
4. S'hi valorarà:  
4.1. Expedient acadèmic.  
4.2. Coneixements d'eines de màrqueting i comunicació.  
4.3. Coneixement d'ofimàtica (Word, Access, Excel i Power Point).  
4.4. Resultats de l'entrevista personal, si és procedent.  
5. Sol·licituds  
Les sol·licituds estaran disponibles en la pàgina web: www.fvq.es  
6. Documentació a presentar (en doble exemplar)  
. Imprés de sol·licitud degudament emplenat i firmat.  
. Curriculum vitae.  
. Fotocòpia del DNI.  
. Còpia de l'expedient acadèmic.  
. Documentació que acredite els coneixements assenyalats en els punts 4.2 i 4.3 d'esta convocatòria  
7. Incompatibilitats  
Esta beca serà incompatible amb qualsevol altra activitat que se superpose amb l'horari establit per esta convocatòria.  
8. Tutor  
Amb relació al propi perfeccionament i capacitació del becari, se li assignarà una tutor, que avale regularment les seues activitats, i serà Eugenia Roselló Querol la persona que ho faça.  
8. Selecció  
La selecció serà realitzada pel personal especialitzat de la FVQ d'acord amb el següent barem:   
a) Expedient acadèmic del candidat o candidata (50%).  
b) Altres mèrits curriculars de la persona sol·licitant, relacionats amb el perfil formatiu sol·licitat (altres titulacions, cursos realitzats relacionats amb el perfil sol·licitat, contractes de treball, participació en projectes d'investigació, cursos oficials d'idiomes o llengües, premis rebuts, publicacions, assistència a congressos i jornades).  
9. Renúncies  
Les renúncies a les beques podran ser substituïdes pel candidat que figure en el següent lloc de la llista prioritzada per la Comissió de Selecció.  
10. Lloc i termini de presentació  
Les sol·licituds es presentaran en doble exemplar en la seu de la FVQ (plaça de l'Ajuntament 7, porta 5). El termini de presentació finalitza el pròxim dia 23 de juny de 2006.  
Nota: No s'hi admetrà cap candidatura si la documentació no està degudament emplenada, adaptada als requisits de la convocatòria.  
11. Resultats  
Els resultats del procés de selecció es publicaran en la pàgina web de la FVQ.  
València, 30 de maig de 2006.- La directora: Carmen Martorell Pallás.